Fourvière romerske teater

Fourvière romerske teater er et amfiteater fra romertiden i Fourvièreåsen i Lyon i Frankrike, lokalisert i sentrum av den gamle romerske byen. Teatret ble oppført første gang i år 15. f.Kr. og besto da av et teater på ca 90 meter i diameter, som lå like ved åsen. En utvidelse ble foretatt i begynnelsen av det andre århundret. Teatret hadde da en diameter på 108 meter og plass til 10 000 tilskuere. Fourvière romerske teater er i dag hovedsakelig en turistattraksjon, men brukes også som arena for kulturelle arrangementer. Festivalen Nuits de Fourvière arrangeres årlig på stedet. Teatret er fra 1998 oppført på UNESCOs liste over verdens kulturarv sammen med andre historiske steder i Lyon. Det ligger like ved amfiteatret Odeon.